ตลาดหุ้นเอเชียอ่อนตัวลงเช้านี้ ขณะวิกฤตหนี้กรีซยังไม่คลี่คลาย
ตลาดหุ้นเอเชียปรับตัวลดลงในช่วงเช้าวันนี้ โดยได้รับปัจจัยถ่วงจากการอ่อนตัวลงของตลาดหุ้นนิวยอร์ก ท่ามกลางความวิตกกังวลที่ว่า ที่ประชุมรัฐมนตรีคลังยูโรโซนยังไม่สามารถหาทางออกเกี่ยวกับปัญหาหนี้กรีซได้ ในขณะที่กรีซมีกำหนดจะต้องจ่ายเงิน 750 ล้านยูโรคืนให้กับกองทุนการเงินระหว่างประเทศ (IMF) ในวันนี้
12 พ.ค. 2558

สำนักข่าวอินโฟเควสท์ รายงานตลาดหุ้นเอเชียปรับตัวลดลงในช่วงเช้าวันนี้ โดยได้รับปัจจัยถ่วงจากการอ่อนตัวลงของตลาดหุ้นนิวยอร์ก ท่ามกลางความวิตกกังวลที่ว่า ที่ประชุมรัฐมนตรีคลังยูโรโซนยังไม่สามารถหาทางออกเกี่ยวกับปัญหาหนี้กรีซได้ ในขณะที่กรีซมีกำหนดจะต้องจ่ายเงิน 750 ล้านยูโรคืนให้กับกองทุนการเงินระหว่างประเทศ (IMF) ในวันนี้
ดัชนี MSCI Asia Pacific ลดลง 0.1% แตะ 151.63 จุด เมื่อเวลาประมาณ 9.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 19,608.23 จุด ลดลง 12.68 จุด, ดัชนี HSI ตลาดหุ้นฮ่องกงเปิดวันนี้ที่ 27,664.18 จุด ลดลง 54.02 จุด, ดัชนี TAIEX ตลาดหุ้นไต้หวันเปิดวันนี้ที่ 9,637.71 จุด ลดลง 26.01 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,100.63 จุด เพิ่มขึ้น 3.25 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,470.39 จุด ลดลง 0.41 จุด และดัชนี FBMKLCI ตลาดหุ้นมาเลเซียเปิดวันนี้ที่ 1,798.64 จุด ลดลง 6.85 จุด